Ճապոնական ծագմամբ մեքենաները հարձակումներից փրկելու այս զգուշավորությունը պատահական չէ: Հակաճապոնական զանգվածային ցույցերի ժամանակ չինական տասնյակ քաղաքներում մոլեգնած ամբոխն անխնա ջարդոտում է «Տոյոտա», «Նիսան» և «Մազդա» մակնիշի բոլոր մեքենաները. նույնիսկ` եթե դրանք արտադրվել են Չինաստանում (տեղեկացրել է ԻՏԱՌ-ՏԱՍՍ)-ը: Անցյալ շաբաթ, օրինակ, Շենյսի մարզի վարչական կենտրոն Սիանիում ձերբակալվել է բողոքի ցույցի մասնակիցներից մեկը: Նա մետաղյա ձողով մի քանի անգամ հարվածել է մի տղամարդու, ով փորձել է իր ավտոմեքենան պաշտպանել ջարդարարներից: